તેઓ ગ્રામજનોના સહકારથી સરકારની વિવિધ યોજનાઓ ગામમાં લાવી વિકાસની કેડી કંડારી છે. વર્ષ 2015ની પેયજળની કામગરીમાં બહેનોની સફળ ભાગીદારી બાદ વર્ષ 2017માં થયેલ ગ્રામ પંચાયતોની સામાન્ય ચૂંટણીમાં નવાપુરા ગામમાં પાયલબેન મુળજીભાઈ પટેલે નિમણુંક પામીને વિકાસની ધુરા સંભાળી હતી. આ મહિલા યુવા સરપંચે ૧૦૦% મહિલા પાણી સમિતિ બનાવી અને તમામ બહેનો પાણીના ક્ષેત્રે નવી સમજણ કેળવે અને કામગીરી કરી શકે તે માટે પ્રોત્સાહિત કરી માર્ગદર્શન પૂરું પાડ્યું છે.